Glaukos (syn Epidaura)

Glaukos ( - Glaukos) bol grécky sochár v 2. storočí pred Kr.Lucia Guerrini: Enciclopedia dell’Arte Antica, Classica e Orientale, Roma 1959, Treccani, Glaukos Günter Meissner, 1992, Allgemeines Künstlerlexikon 

Sochár Glaukos, syn Epidaura z Atén, tvoril v 2. polovici 2. storočia pred Kr. Zo skulpturálnej tvorby tohto gréckeho umelca sa nič nezachovalo. V roku 1889 sa však na ostrove Délos našiel jeho menom signovaný malý podstavec z bieleho mramoru, ktorý bol zrejme základňou sochy bohyne Afrodity.

Podstavec je umiestnený v archeologickom múzeu na ostrove Délos. Jeho mierne poškodený nápis, datovaný do roku 107 pred Kr., hlása:
Μάρθα Δαμασκηνὴ καὶ Ἀντίοχο[ς] Ἁγνῇ Θεῷ εὐ[χήν]. Γλαῦκο[ς Ἐπιδαύ]ρου ἐποί[ει]. preklad: Martha z Damasku a Antiochos (zrejme z Karpasie) venujú, bohyni Hagné. Glaukos syn Epidaurov ma zhotovil.
- text v starogréčtineInscriptions de Délos, ID 2287 

Podľa znalcov epiteton Hagné () mala bohyňa Afrodita, pod týmto prídomkom uctievaná hlavne na území starovekej Sýrie.

Meno sochára Glauka je uvedené aj na nápise ID 1992bisInscriptions de Délos, ID 1992bis  a na nápise ID 2594, ktorý ho uvádza medzi dedikátormi (zrejme votívneho daru, darov).Inscriptions de Délos, ID 2594  

 Referencie a bibliografia 


Kategória:Sochári starovekého Grécka